ৰূপে ভূলে গোৱালী
।। ৰাগঃ শ্ৰীগান্ধাৰ।। একতাল।।

              ধ্ৰুং।। ৰূপে ভুলে গোৱালী, সুন্দৰ বনমালী,
                     মোহন বনমালী।
                      কহ-কৈছন স্বামী হে হৰি।
                      হৰি মিলব হামাৰি।।

              পদ।। শ্যাম সুন্দৰ তনু হে হৰি, হৰি এ পীতবসনা।
                     এ ৰূপে ভুললে মন হে হৰি, হৰি কোটি-মদনা।।
                     এ জগ ভুলাল হাসি হৰি, হৰি বয়স নবীনা।
                     কৈছন ধৰব চিত্ত হে হৰি,হৰি নন্দসুত বিনা।।
                      কমল-নয়ন স্বামী হে হৰি, হৰি সুচান্দ-বয়না।
                      কহয় মাধৱ গতি হে হৰি, হৰি নন্দুক-নন্দনা।।

বৰগীত
মাধৱদেৱৰ বৰগীত